Эвеліна Пачка: “Апошнія дні сакавіка былі для мяне добрым часам. Разам з Раяй, Акселем і іншымі валанцёрамі, якія працуюць у Харкаве, Кішынёве і Мінску я правяла іх на чарговым, ужо другім, трэнінгу ва Украіне. Гэтым разам у нас была магчымасць адчуць атмасферу сталіцы гэтай краіны – Кіева. Гэтыя чатыры дні праляцелі неверагодна хутка. Час сыходзіў на практыкаванні, дыскусіі з трэнерамі і размовы з іншымі валанцёрамі. Асаблівую радасць прынеслі сустрэчы з людзьмі, з якімі мы сустракаліся ўжо раней, падчас першага трэнінгу ў Львове, і абмен досведам, атрыманым падчас праектаў.”